fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi fi nb fi fr fi fi he fi fi en fi fi fi fi fi fi fi fi fi fi fr fi fi fi fi fi fi fi fi fi nn fi fi fi fi fi en fi fi fi fi fi pt fi fi pt fi fi fi fi fi fi it fi fi fr fi fi fi fi fi fi fi fi en fi fi fi fi it fi fi fi fi fi fi fi fi fi fi fi fi it fi fi fi fi fi fi fi fi fi de fi fi fi fi nb fi fi fi fi fi fi fi fi fi fi fi fi fi fi fi fi es es en es fi fi
Aihe: Golfiin liittyvät yritykset Suomessa - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Etusivu › Foorumit › Yleistä › Golfiin liittyvät yritykset Suomessa
Esillä 16 viestiä, 1 - 16 (kaikkiaan 16)
29.12.2011 13:03:00 #186584 Ilmoita asiaton viesti
Moro Golfpisteen lukijat!    Olen ensi vuonna valmistuva tuotantotalouden DI. Olen pelannut golfia 13 vuotta, ja tavoittelisin yliopiston lopputyölle paikkaa jossain golfiin (+muuhun urheiluun) liittyvässä yrityksessä. Mahdollisesti myös uraa urheilualan yrityksessä tämän jälkeen.     Mitä tällaisia yrityksiä tulisi mieleen palstan lukijoille? Tavoitteenani on tehdä mahdollisimman laaja haku, joten jokainen kommentti on todella tervetullut!    Kiitos jo etukäteen!
29.12.2011 15:30:00 #435463 Ilmoita asiaton viesti
Mitä tällaisia yrityksiä tulisi mieleen palstan lukijoille? Tavoitteenani on tehdä mahdollisimman laaja haku, joten jokainen kommentti on todella tervetullut!
Muutama huomio haastavaan kysymykseesi.
– oletko ajatellut kohdemaana Suomea vai lähteä rajojen ylitse?
– mikä tutan sektori on kiinnostuksen kohteena?
– onko iso kansainvälinen firma uraputkineen ykkösvaihtoehto vai yhden miehen pumppu, jolla hyvä idea/kasvupotentiaalia?
Ensisijaisesti golfista elantonsa saavia suuryrityksiä ei taida Suomesta löytyä Ameria lukuunottamatta. Kansainvälisiä firmoja voi lähestyä suoraan eli kohteena ulkomaat tai maahantuojan kautta (taitavat olla pienehköjä yrityksiä). Isommat urheiluvälinetukku- ja vähittäiskaupat voisivat tarjota ainakin logistiikan osalta jonkilaisia haasteita (Intersport, Stadium, Stockmann…). Vaatefirmoista golfin kanssa on Suomessa ainakin Halti/Rukka tekemisissä.
Kentän ylläpitoon ja rakentamiseen liittyvää kalustoa ei myöskään taideta Suomessa valmistaa, mutta ehkä joku konepaja voisi olla kiinnostunut toimialueesta. Peräkärryt, hydrauliikka, kastelulaitteet tms. tuotteet. Suomalaisia tuotemerkkejä ei hihasta nyt tähän hätään tipu.
Tässä nyt alkuun muutamia heittolaukauksia ja menestystä ingen gör-opintoihin 🙂
30.12.2011 16:42:00 #435465 Ilmoita asiaton viesti
Tässä ensin vastauksia edellä oleviin kysymyksiin. Eli ensisijaisesti olen kiinnostunut Suomen golfmarkkinoista ja lopputyö/trainee -mahdollisuuksista täällä. Tulevaisuudessa esimerkiksi muutto Californiaan ja työnteko Taylor Madelle kuulostaa oikein hyvältä, mutta tahtoisin ensimmäisen askeleen omalta maaperältä.
Tutalla luen markkinointia ja kv-liiketoimintaa. Nämä ovat mielestäni hyvä lähtökohta golfbisnekseen. En ole perusluonteeltani uraputki-ihminen, ja viimeiset vuodet olen maksanut palkkaa itselleni. Sinänsä golfalan pienyritys kiehtoo suuresti, mutta tällaiseen ei ole tällä hetkellä sopivaa ideaa. Koen että aluksi olisi hyvä saada perspektiiviä suuremmassa puljussa, jonka jälkeen voisi aloittaa esimerkiksi jonkin uuden palvelun tarjoamisen golfareille. Tuotetarjonta on kotimaassa varsin kattava, mutta mielestäni palvelupuolella on vielä paljon kasvuvaraa.
Lopetin aikanaan logistiikan lukemisen sen tietoteknisyyden takia, joten ensisijaisesti en pyri logistiiikkahommiin esimerkiksi juuri Intersportille tai Stadiumille 🙂
Halti ja Rukka eivät tulleet itselle mieleen, ja ovat oikein mielenkiintoisia vaihtoehtoja. Suomessa arvostetaan kotimaiset brändit niin korkealle, että kuvittelisi heidän tahtovat lisätutkimusta (DI-työ) markkinoihin liittyen jolla saadaan osuutta kv-tuottajilta enemmän. Nike on myös mielenkiintoinen vaihtoehto ja heillä on laaja toimipiste ilmeisesti Hollannissa joka olisi aika lähellä. Toisaalta tällä hetkellä ajaisin kyllä mielummin kotimaisen kasvuyrityksen asemaa. Olisi mielenkiintoinen brändihaaste saada esimerkiksi Rukan brändi kasvuun, joka ainakin nuorten näkökulmasta polkee aika kaukana vrt. Nike, Adidas, Peak performance tms..
Mielenkiintoinen idea myös tuo että kotimaiset konepajafirmat laajentaisivat toimintaa golfkalustoon. Konepajayritykset eivät sinänsä ole mielenkiintoni/osaamiseni kärkisijoilla, mutta varmasti tällaisilta löytyisi nopeasti osaaminen golfkentän konetarpeisiin. Sinänsä tuossa olisi ihan Di-työn paikka selvittää paljonko golfkentät tarjoaisivat myyntipotentiaalia tällaisille.
Amer Sportsilla olisi varmasti myös jonkinlaista tutkimuskenttää edessään, sillä oman kokemukseni mukaan harva kanssapelaaja tietää edes että Wilson on kotimainen mailamerkki. Ainakaan itse en ole kohdannut heidän golfmarkkinointiaan tasolla jolla sen Suomessa pitäisi olla.
Jatketaan keskustalua, ja uudet yritysten nimet ovat edelleen oikein tervetulleita!!
30.12.2011 17:47:00 #435466 Ilmoita asiaton viesti
Zabalaba kirjoitti: (30.12.2011 14:42:15)
Mielenkiintoinen idea myös tuo että kotimaiset konepajafirmat laajentaisivat toimintaa golfkalustoon. Konepajayritykset eivät sinänsä ole mielenkiintoni/osaamiseni kärkisijoilla, mutta varmasti tällaisilta löytyisi nopeasti osaaminen golfkentän konetarpeisiin. Sinänsä tuossa olisi ihan Di-työn paikka selvittää paljonko golfkentät tarjoaisivat myyntipotentiaalia tällaisille.
Konevalmistajista tulee ensimmäisenä mieleen Valtra, joka on amerikkalaisen Agco-groupin osa. Ymmärtääkseni Agco tekee tällä hetkellä vain traktoreita oheislaitteineen ja muita maanviljelyshärpäkkeitä. Toisena tulee mieleen Ponsse, joka taasen on keskittynyt metsänhoitokoneisiiin.
Myyntipotentiaalia maailmanlaajuisesti varmaan on, mutta niin on olemassa olevia kilpailijoitakin.
30.12.2011 19:25:00 #435467 Ilmoita asiaton viesti
Finnwin kirjoitti: (30.12.2011 15:47:41)
Zabalaba kirjoitti: (30.12.2011 14:42:15)
Mielenkiintoinen idea myös tuo että kotimaiset konepajafirmat laajentaisivat toimintaa golfkalustoon. Konepajayritykset eivät sinänsä ole mielenkiintoni/osaamiseni kärkisijoilla, mutta varmasti tällaisilta löytyisi nopeasti osaaminen golfkentän konetarpeisiin. Sinänsä tuossa olisi ihan Di-työn paikka selvittää paljonko golfkentät tarjoaisivat myyntipotentiaalia tällaisille.
Konevalmistajista tulee ensimmäisenä mieleen Valtra, joka on amerikkalaisen Agco-groupin osa. Ymmärtääkseni Agco tekee tällä hetkellä vain traktoreita oheislaitteineen ja muita maanviljelyshärpäkkeitä. Toisena tulee mieleen Ponsse, joka taasen on keskittynyt metsänhoitokoneisiiin.
Myyntipotentiaalia maailmanlaajuisesti varmaan on, mutta niin on olemassa olevia kilpailijoitakin.
Jos ajattelet Valtraa ja haluat kontaktin sinne, niin soita Muuramen Prolle,Jarno Monoselle, ja kysy jos hän osaisi auttaa. Hänen isänsä on ollut pitkää ja varmaa vieläkin Valtralla töissä ja kohtalaisen korkeassa asemassa, joten sieltä voisi saada kontaktipintaa… Kerro terveisiä, että liitosta antoivat vinkin, niin Jarno tietää kuka on hänet ’kavaltanut’…
31.12.2011 17:51:00 #435468 Ilmoita asiaton viesti
mitenkäs sinuun saisi yhteyttä palstan ulkopuolella?
31.12.2011 19:21:00 #435469 Ilmoita asiaton viesti
Valtra ei välttämättä kentänhoitokoneista innostu. Sen sijaan suosittelen ottamaan yhteyttä Sampo-Rosenlewiin, joka valmistaa leikkuupuimureita ja varmaan huomaa tässä synergiaedun, kun reipas teekkari sen heille sormella osoittaa!
Tai sitten menet Peltomäen veljeksille kesäksi grippejä vaihtamaan. Tyvestä puuhun.
31.12.2011 21:21:00 #435470 Ilmoita asiaton viesti
Konepuolelta varteenotettava vaihtoehto olisi varmaankin Avant-tekno Ylöjärvellä
2.1.2012 12:04:00 #435471 Ilmoita asiaton viesti
Kiitos vastauksista! Useampi potentiaalinen yritys noussut jo esiin tässä, eli kyllä näitä lopulta löytyy Suomesta kun saadaan riittävästi tietoa yhteen! ..Täytyy tosiaan osoittaa riittävän suuri muodostuva synenergia, niin eiköhän yritykset huomaa mahdollisen lisäarvon 🙂
Minuun saa yhteyden palstan ulkopuolelta s-postista: jyri.ekman@lut.fi.
3.1.2012 01:07:00 #435472 Ilmoita asiaton viesti
Tämä on nyt puoliksi vitsi ja puoliksi tosissaan heitetty.
Eli turha mennä merta edemmäksi kalaan. 4dswing-innovaation omistavan yhtiön väitetään menneen konkkaan. Hyvä tuote, jota ei ole osattu markkinoida, tietävät väittävät.
Siitä sitä analyysiä voisi tehdä, että mikä mätti ,miksi ja kuka vei rahat, ja oliko tuote oikeasti hyvä. Jos keksit vastauksen, niin hyvän arvosanan lisäksi osta tuote konkkapesältä ja saat 4 kärpästä yhdellä iskulla ,,,,
3.1.2012 01:42:00 #435473 Ilmoita asiaton viesti
Jos on puolileikillään tähän mennessä vastattu niin nyt pidä tuolista kiinni. Vastaus huutoosi on kaatopaikka! Varsinkin Aasiassa on huimat potentiaalit. Ajatuksenjuoksuni menee niin, että ensin marssit kunnan/kaupungin johtajan puheille ja näytät kartalta mestan minne rakennetaan kaatopaikka. Tähän pisteeseen päästäksesi on tietysti nähtävä vähän vaivaa ja aikaakin taitaa kulua tovi, mutta kun opintosi ovat jo noin pitkällä olet varmaan myöskin verkostoitunut, eli se ei kärsivälliselle miehelle ole ongelma.Siellä nääs tämän sortin infra on ihan alkutekijössään. Eikä aikaakaan niin kaatopaikka on täynnä ja ei muuta kuin Tanat riehumaan (Vaajakoskelainen maailman johtava kaatopaikkamöyhentimien valmistaja). Kuskille vähän ohjeita miten ne väylät meinataan maastoon muokata ja voilá – tulevan golfkentän pohja on valmis.
Lähin tällä konseptilla rakennettu toimiva kenttä taitaa olla Vuosaari, varmuudella Sandis Ozolinsin Ozogolf Riikassa.
Toinen vähän asiaa liippaava suomalainen yritys on Molok Oy, joka on ainakin Suomessa saanut jalansijaa golfkenttien jätteenkäsittelyssä. Ei muuta kuin täysillä päin!
3.1.2012 10:54:00 #435474 Ilmoita asiaton viesti
Varsinaisissa kentänhoitkoneissahan on John Deere merkittävässä asemassa. Lienee Euroopan pääkonttori Tampereella (ensisijaisesti metsäkoneiden takia – ent Timberjack, ent. …). Agrimarketissa Hyvinkäällä on taas Suomen John deere -keskus, jossa ianakin myyvät näitä kentänhoitloaitteita. Sinänsähän Deeren ko kaluston valmistus on Jenkeissä (tai ei ainakaan Suomessa).
Muut mainitut konevalmistajat (Agco/Valtra, Avant,..) eivät liene kiinnostunieta kentänhoitlolaitteiden bbisneksestä, mutta voivat tietysti olla kiinnostunieta yleiskäyttöisten koneidensa golfmarkkinoista.
3.1.2012 12:37:00 #435475 Ilmoita asiaton viesti
Pappa Tykki kirjoitti: (3.1.2012 8:54:02)
Varsinaisissa kentänhoitkoneissahan on John Deere merkittävässä asemassa….
John Deere Forestryllä on yt- neuvottelut meneillään ja tuskin rekrytoivat ketään tällä hetkellä. Eivätkä siis valmista kentänhoitokoneita, joten se siitä. John Deeren kentänhoitokoneita myy Agrimarket Hyvinkäällä, kuten PT totesi ja valmistus on ulkomailla.
Kentänhoitokoneitten markkinajohtaja on Toro, joita tehdään Amerikassa. Maahantuoja Hako Oy, ei rekrytointeja tällä hetkellä; varma tieto. Näitten lisäksi markkinoilla on Jacobseniaa, Isekiä Kubotaa, jne, kaikki tuontitavaraa.
Ainoa golfiin liittyvä Suomessa valmistettava teollinen tuote on Valmet Automotiven valmistama Garia- golfauto. Niitten teko alkoi Uudessakaupungissa pari vuotta sitten.
Ja nyt tulee kuuma vihje: Otat yhteyttä Riihimelle SacoTec nimiseen valimoon. Siellä on valmiudet valmistaa golfmailan lapoja ja erittäin korkealla ammattitaidolla. Selität niille, että nyt on korkea aika alkaa kotimaisten golfmailojen tuotanto. Tämä on varmaan helppoa, sillä tj pelaa golfia. On pelannut koristakin joskus maajoukkueessakin, mikä ei kuulu tähän. Varret saatte Exelin suksisauvatehtaalta.
Jos ei tämä onnistu, ostat pikkaisen sorvin ja alat sorvata tiitikkuja. Nyt on metsät täynnä halpaa raaka-ainetta ja ei kun lastu lentämään.
3.1.2012 19:12:00 #435476 Ilmoita asiaton viesti
Tämä liittyy etäisesti aiheeseen: Mieleni niin pahoitin kun tuolle vehkeelle ei löytynyt tarvittavaa panostusta eikä osaajia. Proto lojuu varmaan jossain hallin nurkassa pressun alla.
Tilausta luulisi edelleen toimivalle tuotteelle olevan. Tekes lapioi siihen rahnaa ja pari diplomityötä
syntyi, mutta ei vaan tullut valmiiksi. Olisiko nyt tietoa ja taitoa saada laite markkinoille ja ketjun aloittaja ja muut saisi töitä.
4.1.2012 10:53:00 #435477 Ilmoita asiaton viesti
aaaeee kirjoitti: (2.1.2012 23:42:46)
Jos on puolileikillään tähän mennessä vastattu niin nyt pidä tuolista kiinni. Vastaus huutoosi on kaatopaikka!
Lähin tällä konseptilla rakennettu toimiva kenttä taitaa olla Vuosaari, varmuudella Sandis Ozolinsin Ozogolf Riikassa.
Vuosaaren kenttä on rakennettu ylijäämämaiden ja voimalaitostuhkan läjitysalueen päälle.
Tapiola Golf rakennetaan käytöstä yli 20 vuotta sitten poistetulle kaatopaikalle.
Esillä 16 viestiä, 1 - 16 (kaikkiaan 16)
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › Golfiin liittyvät yritykset Suomessa
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.